CELEX: 32020D1583
Language: lv
Date: 2020-10-23 00:00:00
Title: Padomes Lēmums (ES) 2020/1583 (2020. gada 23. oktobris) par nostāju, kura Eiropas Savienības vārdā jāieņem Partnerības komitejā, kas izveidota ar Visaptverošo un pastiprināto partnerības nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Armēnijas Republiku, no otras puses, attiecībā uz to personu saraksta aizstāšanu, kuras būs šķīrējtiesneši domstarpību izšķiršanas procedūrās

30.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 362/23
               
            
         PADOMES LĒMUMS (ES) 2020/1583
         (2020. gada 23. oktobris)
         par nostāju, kura Eiropas Savienības vārdā jāieņem Partnerības komitejā, kas izveidota ar Visaptverošo un pastiprināto partnerības nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Armēnijas Republiku, no otras puses, attiecībā uz to personu saraksta aizstāšanu, kuras būs šķīrējtiesneši domstarpību izšķiršanas procedūrās
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Visaptverošais un pastiprinātais partnerības nolīgums starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Armēnijas Republiku, no otras puses (1) (“nolīgums”), Savienības vārdā tika parakstīts saskaņā ar Padomes Lēmumu (ES) 2018/104 (2), un to daļēji piemēro provizoriski no 2018. gada 1. jūnija.
                  
               
                     (2)
                  
                  
                     Partnerības komiteja savā 2019. gada 17. oktobra sanāksmē saskaņā ar nolīguma 339. panta 1. punktu izveidoja sarakstu (“šķīrējtiesnešu saraksts”) ar 15 personām, kuras vēlas un spēj būt par šķīrējtiesnešiem.
                  
               
                     (3)
                  
                  
                     Armēnija ir informējusi Savienību, ka viena no tās ierosinātajām personām vairs neatbilst nolīguma 339. panta 2. punktā izklāstītajiem nosacījumiem un tāpēc būtu jāaizstāj ar citu personu.
                  
               
                     (4)
                  
                  
                     Lai nodrošinātu provizoriski piemēroto nolīguma noteikumu darbību, Partnerības komitejai ir jāpieņem lēmums aizstāt šķīrējtiesnešu sarakstu ar grozīto sarakstu.
                  
               
                     (5)
                  
                  
                     Ir lietderīgi noteikt nostāju, kas Savienības vārdā ir jāieņem Partnerības komitejā, jo Partnerības komitejas lēmums aizstāt šķīrējtiesnešu sarakstu Savienībai būs saistošs,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā ir jāieņem Partnerības komitejā, kura izveidota ar Visaptverošo un pastiprināto partnerības nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Armēnijas Republiku, no otras puses, attiecībā uz šķīrējtiesnešu saraksta aizstāšanu, kā norādīts minētā nolīguma 339. pantā, pamatā ir Partnerības komitejas lēmuma projekts (3).
         
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2020. gada 23. oktobrī
            
               
                  Padomes vārdā –
               
               
                  priekšsēdētāja
               
               S. SCHULZE
            
         
         
            (1)  OV L 23, 26.1.2018., 4. lpp.
         
         
            (2)  Padomes Lēmums (ES) 2018/104 (2017. gada 20. novembris) par to, lai Savienības vārdā parakstītu un provizoriski piemērotu Visaptverošu un pastiprinātu partnerības nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Armēnijas Republiku, no otras puses (OV L 23, 26.1.2018., 1. lpp.).
         
            (3)  Skatīt dokumentu ST 11524/20 vietnē http://register.consilium.europa.eu.